Here is a page extracted from Wikipedia that may contain CSS, HTML, and a lot of unformatted text.

Title: Juras perėjuoda parks
Content: Juras perėjuoda parks () - 1993 m. JAV fantastėnis fėlms, katramė pasakuojama aple dinuozauros. Režėsierios - Steven Spielberg.

Pasakuojėms 

Nublara saluo netuol Kosta Rėkas daktars John Hammond ikorė Juras perėjuoda parka, katramė laikuomė dėnuozaura. Anė bova sokortė gėnu ėnžėnėrėjės pagelba panauduojont gėntarė rastū oudū krauja ė varliū gėnos. John pakvėitė parka aplonkītė paleontuologa Dr. Alan Grant, paleobuotanėke Dr. Ellie Sattler, matematėka Dr. Ian Malcolm ė teisėninka Donald Gennaro. Parka ikūries anėm apruod parka, papasakuo kāp ana sokūrė. Paskum svetē ė pri anū prėsėjonge Hammond'a anūkā važiuo elektrėnēs autuomobėlēs apveizietė dinuozauru. No tuo čiesu lėnk saluos ožeina dėdlis uragans. Daugoms persuonala evakoujas, pasėlėk tėktās Hammonds, kuompioterists Dennis, parka prėžiūrietuos Robert, ėr ėnžėnėrius Ray. Nū Dennis tor mėsėjė pavuogtė dinuozauru ėmbrijuonus ė anūs pristatītė Hammuonda kuompanėjės neprietėliam. Ka tēp padarītė ons atjongia alėktras sėstėma. I liousoma ėštrūksta dinuozaurā, terp katrū ė tiranuozaurs. Ons ožpoul parka lankītuojos ė sojied Donald'a. Alans so vākās paspronk ė medi, a Malcolma ėšgelbiejė Ellie so Robert. Kėta dėina Alans so vākās ėin ė baze. Tuo čiesu bazē esontīs prietėlē band sogrōžėtė alėktra ė kėtas sėstėmas kū pakvėistė pagelba. No čė anie sosėdor so veluoceraptuorēs. Anie sojied Roberta ė Roju kumet tie banda ėjongtė alektra. Galiausē Ellie pavīkst šėta atlėktė. Vėsė heruojē sogrīžt i baze. Čėnās anūs persekiuo veloceraptuorē. Anė galiausē apsop žmuones no netėkietā vielē pasėruodis tiranuozaurs sočiomp veluoceraptuorios ė žmuonės paspronk ėš saluos.

Aktuorē 

Aktorius – fėlma veikies
 Sam Neill – Dr. Alan Grant - paleuontuologs. Nemiegst vākū, no fėlma ėiguo so anās sosdraugau.	
 Laura Dern – Dr. Ellie Sattler	- palebuotanėkė, Alana prietelė. 
 Jeff Goldblum – Dr. Ian Malcolm - matematėks, chauosa teoretėks. Ons prėišėnas kū žmuonės kėšasė i gomta
 Richard Attenborough – John Hammond - parka ikūries, InGen arkėtėkts
 Bob Peck – Robert Muldoon - parka prižiūrietuos, poikē ėšmana aple raptuoriu razuma
 Martin Ferrero – Donald Gennaro - teisėninks, atsuovaunants InGen akcėnėnkams
 Joseph Mazzello – Tim Murphy - Hamonda anūks
 Ariana Richards – Lex Murphy - Hamonda anūkė
 Samuel L. Jackson – Ray Arnold	- parka sėstėmu ėnžėnierius
 B.D. Wong – Henry Wu - gėnu ėnžėnėrius
 Wayne Knight – Dennis Nedry - parsėdavėlis, stuors kompioterists
 Gerald R. Molen – Gerry Harding - parka veterėnuorius
 Miguel Sandoval – Juanito Rostagno	
 Cameron Thor – Lewis Dodgson

Dinuozaurā 

Fėlmė pasėruod šėtė dinuozaurā
 Tiranuozaurs (Tyrannosaurus rex)
 Veluoceraptuorius (Velociraptor)
 Dilofozaurs (Dilophosaurus)
 Brakiozaurs (Brachiosaurus)
 Triceratuopsos (Triceratops)
 Galimims (Gallimimus)
 Parazauralofs (Parasaurolophus)

Filmā